‘अथातः खुडडीकां गर्भावक्रान्तिं शारीरं व्याख्यास्यामः’ સાથે ચરક સંહિતાના આ અધ્યાયમાં ગર્ભની ઉત્પત્તિ સાથે તેમાં આત્મા, ઓજ તથા ભાવોનું અવતરણ બતાવ્યું છે. માતા થવા ઇચ્છતી સ્ત્રીની શરીરશુદ્ધિ આવશ્યક છે. એના માટે આયુર્વેદમાં પંચકર્મની ચિકિત્સા બતાવી છે. આપણી ઉત્તમ પરંપરા ગર્ભસંસ્કાર દ્વારા આનુવંશિક રોગને પણ દૂર કરી શકાય છે. આ ધાર્મિક વિધિ નથી. ‘સુપ્રજા જનન’ના સિદ્ધાંતની આપણી 10,000 વર્ષ પુરાણી પરંપરાને વિજ્ઞાને પણ અનુમોદન આપ્યું છે. માત્ર જાતીય આવેગ માટે સંતાનપ્રાપ્તિ યોગ્ય નથી. ઉત્તમ સંતાનપ્રાપ્તિ માટે આ અવસ્થા દરમિયાન પતિ-પત્નીમાં કોઈ વ્યસન ન હોવું જોઈએ. માતા મોડા સૂએ તો બાળકમાં પણ એવી ટેવો પડવાની. નાની વસ્તુ ખરીદવા પણ ત્રણ દુકાને પૂછીએ છીએ અને બાળક માટે કોઈ પ્લાનિંગ નહીં? અબ્રાહમ લિંકને કહ્યું છે કે, ‘માતા-પિતા બનવા પણ લાયકાત કેળવવી પડે.’ આડેધડ બાળક પેદા કરતાં દંપતી સામે બાલમજબૂરી નામનો કાયદો હોવો જોઈએ.